**Festival Filem Antarabangsa Kuala Lumpur** (KLIFF) ialah sebuah festival filem di Kuala Lumpur, Malaysia, pertama kali diadakan pada bulan November-Disember 2007. Ia mempunyai program pertandingan, di mana Anugerah Perdana diberikan dalam 5 kategori kawasan: Filem Asia Terbaik, Filem Afrika Terbaik, Filem Eropah Terbaik, Filem Amerika Utara Terbaik, dan Filem Amerika Selatan Terbaik, termasuk juga Dokumentari Terbaik, Filem Pendek Terbaik dan Animasi Terbaik.

Sejarah
-------

### Festival Filem Dunia Kuala Lumpur

Festival Filem Antarabangsa Kuala Lumpur mendapat permulaan pada bulan Februari 2003 apabila sekali-jalan, tiga hari Festival Filem Dunia Kuala Lumpur yang dianjurkan oleh FINAS.

Tiga tahun kemudian, sebuah konsortium syarikat-syarikat hiburan mengadakan sebuah festival filem tahunan, Festival Filem Antarabangsa Kuala Lumpur (KLIFF),yang dianjurkan oleh FINAS.

### Festival 2007

Rencana utama: Festival Filem Antarabangsa Kuala Lumpur 2007
Dengan tema, "Meraikan Kepelbagaian Budaya", Festival Filem Antarabangsa Kuala Lumpur menayangkan 50 filem dari 18 negara. Perbelanjaan festival filem ini ialah 4 juta Ringgit Malaysia.

Antara peserta pertandingan ialah filem Malaysia, 1957: Hati Malaya. Penayangan perdana filem yang tidak bertanding ialah *Long Road to Heaven*, sebuah filem Indonesia mengenai begeboman di Bali.

Festival ini diadakan dari 28 November ke 2 Disember 2007 dengan penayangan di Cathay Cineleisure, Mutiara Damansara dan majlis Anugerah Perdana diadakan di Pusat Dagangan Dunia Putra.

### Festival 2008

Rencana utama: Festival Filem Antarabangsa Kuala Lumpur 2008
Masih lagi mengekalkan tema "Meraikan Kepelbagaian Budaya", KLIFF ke-2 diadakan dari 26 November hingga 29 November 2008. Festival kali ini mendapat 191 penyertaan dari Asia, Eropah, Afrika, Amerika Utara, dan Amerika Selatan.

Tayangan perdana telah diadakan untuk filem Amal dari Kanada dan Kinta dari Malaysia. Tayangan telah diadakan di Golden Screen Cinemas, Pavilion, Kuala Lumpur.

Anugerah
--------

### 2007

Rencana utama: Festival Filem Antarabangsa Kuala Lumpur 2007
Para juri pertandingan itu ialah U-Wei Haji Shaari dari Malaysia, Andrew Vial dari Australia, Jeff Bollow dari New Zealand, Sozo Teruoka dari Jepun dan Tikoy Aguiluz dari Filipina. Anugerahnya adalah seperti berikut:

* Filem Terbaik - *Sunday in Kigali* (Kanada)
* Pelakon Wanita Terbaik - Fatou N’Diaye (*Sunday in Kigali*)
* Pelakon Lelaki Terbaik - Adel Imam (*The Yacoubian Building*, Mesir)
* Pengarah Terbaik - Charles Burnett (*The Struggle for Liberation*, Namibia)
* Lakon Layar Terbaik - *American Fork* (Amerika Syarikat)
* Skor Terbaik - *The Struggle for Liberation* (Namibia)
* Bunyi Terbaik - *1957: Hati Malaya* (Malaysia)
* Sinematografi Terbaik - *Not by Chance* (Brazil)
* Kesan Khas Terbaik (Anugerah Merit Juri) - *Transformers* (Amerika Syarikat)
* Suntingan Terbaik - Raphael Nadjari (*Tehilim*)
* Anugerah Khas Juri - *1957: Hati Malaya*
* Filem Afrika Terbaik - *The Struggle for Liberation* (Namibia)
* Filem Amerika Selatan Terbaik - *Cyrano Fernandez* (Venezuela)
* Filem Amerika Utara Terbaik - *Sunday in Kigali* (Kanada)
* Filem Eropah Terbaik - *Tehilim* (Perancis)
* Filem Asia Terbaik - *One Summer with You* (China)
* Dokumentari Terbaik - *4* (Australia)
* Animasi Terbaik - *Upin & Ipin* (Malaysia)
* Filem Pendek Terbaik - *Feng (Angin)* (Singapura/Australia)

Rujukan
-------

1. ↑  22 pics to compete in Kuala Lumpur[*pautan mati kekal*], *Hollywood Reporter*; retrieved 2007-11-30
2. ↑  Kuala Lumpur fest spotlights Malaysia[*pautan mati kekal*], *Hollywood Reporter*; retrieved 2007-11-30
3. ↑  Inaugural Kuala Lumpur film festival to screen 22 entries Diarkibkan 2007-11-25 di Wayback Machine, *The Star (Malaysia)*; retrieved 2007-11-30
4. ↑  Making its debut this year, the Kuala Lumpur International Film Festival aims to put Malaysia on the international film industry map, *New Straits Times*; retrieved 2007-11-30
5. ↑  "KLIFF 2008 sasar penggiat tempatan". Diarkibkan daripada yang asal pada 2009-02-01. Dicapai pada 2008-11-29.
6. ↑  "Tayangan Perdana Antarabangsa". Diarkibkan daripada yang asal pada 2009-02-01. Dicapai pada 2008-11-29.
7. ↑  "Tayangan Perdana Malaysia". Diarkibkan daripada yang asal pada 2009-02-01. Dicapai pada 2008-11-29.
8. ↑  KL fest wrapped on Sunday, *Variety*; retrieved 2007-12-03

Pautan luar
-----------

* Laman Web Rasmi Diarkibkan 2007-12-12 di Wayback Machine